David Barbero

David Barbero Pérez (1944ko ekainaren 26a, Grijalba, Burgosko probintzia) gaztelar jatorriko euskal herritar idazle eta kazetari bat da.

David Barbero idazle gisa maiz saritua izan da, sari garrantzitsuenen artean 1990an jasotako Eusko Jaurlaritzaren "Francisco Avellaneda" saria eta 1991an Espainiako Kultur Ministerioak emandako "Calderón de la Barca" saria daude. Kazetari gisa Euskal Telebistan lan egin ohi du, bai eguneroko Teleberrietako erredakzio taldeko buru bezala, nahiz egunerokoak ez diren albistegietako buru gisa ere bai. Euskal Herriko Unibertsitateko Kazetaritza Fakultatean ere irakasle izana da.

 Biografia 
David Barbero 1944ko ekainaren 26an Burgosko probintziako Grijalba herrian jaio zen (Espainiako Gaztela eta Leon autonomia erkidegoan). Halere, haurtzaroa eta gaztaroa Miranda de Ebro udalerrian igaro zituen. 1970an Madrilgo Complutense Unibertsitatean Filosofia eta Letretan eta kazetaritzan lizentziatu zen. Ikasketak amaitzean Euskal Herrira lekualdatu eta Bilbon bizitzen jarri zen.http://www.kultura.ejgv.euskadi.net/r46-6614/es/contenidos/informacion/conferencia_politica_culturale/es_10312/barbero.html Gobierno Vasco. Departamento de cultura. I Conferencia Internacional sobre Políticas Culturales - Programa. David Barvero Pérez

1973 eta 1977 bitartean Bilboko El Correo eta Madrilgo Informaciones egunkarietan jardun zuen. 1977an Deia egunkariaren sorreran parte hartu zuen, bertan eta 1982. urterarte erredaktore burua izan zelarik. Urte horretantxe Euskal Telebistaren sorreran parte hartu zuen, bertako erredakzioko aintzindarietako bat izan zelarik.

1990an El mundo del País Vasco egunkariaren sortzaileetako bat izan zen, 1992a arte zuzendu zuelarik. Hainbat aldizkarietako berriemalea ere izan da.

1992ko ekainaren 26an berriz ere Euskal Telebistara itzuli eta albistegietako erredakzio sailean aritu zen, ETB2ko Albistegietako erredakzio burua eta Egunerokoak Ez Ziren Albistegietako erredakzio burua izan zelarik, hainbat saio zuzendu eta aurkeztuz, bai eguneroko albistegiak (Teleberri albistegia), nahiz ez ohiko albistegiak (El punto), gai ezberdinei buruzko saioak (Entrada libre), eztabaida saioak (El otro punto de vista) eta elkarrizketak (Al hilo de la noticia edo Forum). ETB1eko Goenkale telesaileko gidoigileen taldean ere parte hartu zuen.

Euskal Herriko Unibertsitateko Kazetaritza fakultateko sortzaileetako bat ere izan zen, bertako irakaslea izateaz gain, Errektoretza Batzordeko kidea ere izan delarik.

Idazle gisa antzerkigile bezala nabarmendu da, hainbat sari garrantzitsu bereganatu dituelarik. Eleberriak, olerki sinfonikoak eta musikal-liburuxkak ere idatzi izan ditu.

 Idazlanak 
 Antzezlanak 
 La vida imposible de Marilyn (1990).
 Un hombre muy enamorado (1989. Estreinatua).
 Gambito de dama (1986).
 El equipo femenino de la calle Once (1985).
 Nietísima (1989. Estreinatua).
 Charlot, en el país de la libertad (1997).
 Cantata de Adán y Eva (2000).
 Intimidades (2001).
 El gordo que se enamoró de Betty Boop (1983).
 El peor enemigo de la mujer (1993).
 Daniela quiere rectificar (1991).
 El gato rojo (1995).
 Tigres de fresa (1998).
 Nunca es tarde (1990. Estreinatua).
 El descubrimiento al revés.
 Cenicienta, la roja (1995).
 Yo no maté a mi hermano Abel (1987).
 Piguernicasso.
 El huevo (no era) de Colón (1991).
 Dos y dos son tres (1992).
 El día de Santa Magdalena (1996).
 Historias negras de mujeres blancas (1998).
 La vida es cuento (1998).
 Profesionales masculinos (1999).
 Una mujer muy enamorada (2002).
 Doña Juana de Tenorio (2004).
 Misa de Boda (2005).

 Eleberriak 
 La peregrina (2003).
 Isla pequeña del Sur (2005).
 Hannah, la hija del Altísimo (argitaratu gabea).
 En el nombre de la madre (argitaratu gabea).
 Yo no maté a mi hermano Abel (argitaratu gabea).

 Elkarlanean 
 Las confesiones.

 Musikalak 
 Los leones de Miranda (1998, oratorioa).
 El último rabino de Aquende (opera).
 Cenicienta la Roja (opera).
 Evitango (2000, kabaret satirikoa).
 Adiós, bigotillo, adiós (2003, kabaret satirikoa).
 Vuelve, bigotillo, vuelve (2009, kabaret satirikoa). 2010ko apirilaren 5an Banarte Antzerki Taldeak estreinatua.
 Letizienta (2004, kabaret satirikoa).
 Grijalba tiene nombre de mujer (1999).
 Bilbao, antes de ser villa (1999).
 Cama redonda (2001).
 En Burgos y con amor (2002).

 Erreferentziak 

 Kanpo estekak 
 : David Barberoren webgune ofiziala
 : David Barberoren literatur-politika bloga
 : David Barberoren biografia Auñamendi entziklopedian. Euskomedia.org
 : Davide Barberoren biografia Bilbao aldizkarian, 2020ko abenduan, 33 or.

Kategoria:Espainiako idazleak
Kategoria:Euskal Herriko gaztelaniazko antzerkigileak
Kategoria:Euskal Herriko kazetariak
Kategoria:ETB 2ko aurkezleak
Kategoria:Burgos probintziako jendea
Kategoria:Euskal Herriko Unibertsitateko irakasleak
Kategoria:XX. mendeko Euskal Herriko idazleak
Kategoria:XXI. mendeko Euskal Herriko idazleak
Kategoria:Opera egileak
Kategoria:Mahatsorriak
Kategoria:Euskal Herriko opera konpositoreak